ПРОТОКОЛ № 7
Борован, 18.09.2019 г.

На 18.09.2019 г. от 18.00 часа в с. Борован, ул.”Иван Вазов” № 1 се проведе заседание на ОИК Борован.

На заседанието **присъстваха:**

* Яна Тошева Бецинска - Георгиева– председател;
* Галина Павлова Белинска – зам. председател;
* Румяна Илиева Тодорова – зам. председател;
* Ивка Антонова Гердова - секретар
* Калин Димитров Ценов – член;
* Цеца Петрова Петрова – член;
* Цветана Иванова Гетовска – член.
* Дияна Величкова Абрамова – член;
* Георги Боянов Ралчев– член;
* Росица Иванова Трифонова – член
* Ивелина Георгиева Найденова - член

**Отсъстващи:**

* Деница Венциславова Божурска –член;
* Даниела Цветанова Ангелова – член;

Присъстват 11 (единадесет) членове на комисията.

Налице е необходимия кворум за провеждане на заседание.

Заседанието откри и води председателят на ОИК-Борован госпожа Яна Тошева Бецинска.

Заседанието протече при следния дневен ред:

1. Запознаване с писма и указания на ЦИК и Сметната палата постъпили до ОИК-Борован.

 По т.1 от дневния ред :

 Председателят Яна Бецинска представи на присъстващите членове на ОИК новоназначения член на ОИК - Ивелина Георгиева Найденова,

 Председателят на ОИК прочете пристигналите писма:

- Писмо с изх.№ 37-12-258/13.09.2019 г., изд. от Сметната палата, с което са изпратени брошури, за запознаване на партиите и коалициите, относно начина на отчитане на средствата за изборната кампания, с молба, ОИК да раздаде материалите на представителите на регистрираните кандидатските листи ;

- Писмо с изх.№ 17402 / 16.09.2019 г., изд. от КОМИСИЯТА за разкриване на документите и за обявяване на принадлежност на български граждани към ДС и разузнавателните служби на БНА, относно предоставяне на информация за регистрираните кандидати за участие в МИ, за проверка от Комисията;

- Писмо с изх.№ МИ-15-326/18.09.2019 г., изд.от ЦИК – Указания за ОИК при обработване и защита на личните данни в изборния процес, които се публикуват в интернет страницата на ОИК-Борован;

 Секретарят на ОИК предложи, да се приеме стратегия за защита на личните данни. Румяна Тодорова и Георги Ралчев предложиха, да се смени наименованието „стратегия“ с „вътрешни правила“ или „правилник“. След станалите разисквания ОИК прие, да се изготвят ВЪТРЕШНИ ПРАВИЛА на ОИК-Борован за работа по Закона за защита на личните данни, в срок до следващото заседание на ОИК.

- Писмо с изх.№ МИ-15-338/18.09.2019 г., на ЦИК в което е визирано , че при подаване на документи за регистрация, не се изисква лично присъствие на кандидатите.

 След записване във входящите регистри, ОИК извършва служебна проверка в Общинска администрация. След проверката ОИК взема решение, за регистрация или дава указания на кандидатите.

- Писмо с изх.№ МИ-15-332/18.09.2019 г.на ЦИК, относно сигнал, постъпил в ЦИК, за несъвместимост съгласно чл.81, във връзка с чл.66, ал.2 от ИК, че Председателя на ОИК – Борован Яна Тошева Бецинска и Калин Димитров Ценов - член на комисията, които са във фактическо съжителство.

 Яна Бецинска -Председател на ОИК-Борован: Прочете декларация, подкрепена с документи, от която е видно , че същата не е във фактическо съжителство с цитираното в писмото лице Калин Ценов.

 Калин Ценов своята прочете декларация по същия въпрос.

 Георги Ралчев обясни, че съвместното съжителство означава съвместна грижа за домакинство и т.н.

 Румяна Тодорова –прочете извлечения от законите, за легални дефиниции, по въпроса за съвместното съжителство, както следва: прочита чл.66 ал.2 от ИК и цитира определение за „фактическо съжителство на съпружески начала“ съгласно разпоредбата на параграф 1, т.18 от Допълнителните разпоредби на Закона за противодействие на корупцията и за отнемане на незаконно придобитото имущество, както и в разпоредбата на параграф 1 , т 6 от Закона за съдебната власт, което гласи:

 „ Фактическо съжителство на съпружески начала „е доброволно съвместно съжителство на съпружески начала, на две пълнолетни лица, по отношение на които не съществува родство, представляващо пречка за встъпване в брак, което е продължило повече от две години и при което лицата се грижат един за друг и за общо домакинство !“ .

 Ние, като комисия нямаме право да се произнасяме по такива въпроси, но след като ЦИК иска становище от ОИК, трябва, да вземем такова становище.

 Георги Ралчев – още при назначаване на ОИК всички са подписали декларация, че не са в родство и съжителство с др. членове на комисията. Защо да се повтаряме?!

 Секретарят на ОИК- Ивка Гердова – Ние всички сме подписали такива декларации пред партиите, които са ни предложили и те са направили съответно проучване.

 Написано бе становище от ОИК, адресирано до ЦИК, което бе подписано от присъстващите.

**Поради изчерпване на дневния ред , заседанието беше закрито.**

**Заседанието приключи в 19.30 ч.**

ПРЕДСЕДАТЕЛ: СЕКРЕТАР:
Яна Бецинска Ивка Гердова